《得家书作》
清代·李骥元

羁人每恨得书难，比至书来不忍看。已为家贫伤米贵，何堪岁忍惜衣单。

霜枯塞草山俱瘦，雨减汾河水正乾。好挟太行云两片，相随征骑到长安。

作者简介：清四川绵州人，字凫塘。李调元弟。乾隆四十九年进士，授编修。后迁左春坊左中允，入直上书房，以劳瘁卒官，年四十五。诗学东坡。有《云栈诗稿》。